La 8ª Mostra Novembre Negre arriba a la seua tercera setmana d'activitats
15 de novembre 2017

![](/media/dcqnunvy/64_grupo_cuerpo.jpg)  
_Foto de la presentació del Novembre Negre 2017._

  

La 8ª Mostra Novembre Negre continua amb la tercera setmana d'activitats amb la il·lustre visita de Juan Madrid, qui ve a arreplegar el premi Novembre Negre 2017, com a figura indiscutible del gènere al nostre país. Amb una llarga trajectòria a les seues esquenes des dels seus inicis com a periodista en _Cambio 16,_ guionista de cinema i televisió i autor d'una vintena d'obres, el seu estil es caracteritza per ser concís i molt cinematogràfic.

A més amés, Juan Madrid arriba a Sagunt amb una nova novel·la sota el braç, _Perros que duermen_, en la qual reivindica la memòria de la lluita antifranquista i fa un homenatge als seus pares. Durant l'acte de lliurament del premi es realitzarà una xarrada amb el públic assistent. La cita és este divendres 17 a les 19 hores al Casal Jove del Port de Sagunt.

El cap de setmana continuaran els actes, d'una banda amb el concert, el dissabte 18 a les 20 hores de _Maronda_, que presenta el seu nou treball discogràfic, _Patrones de fuerza_. Este quart àlbum suposa un pas endavant per a esta banda valenciana de pop amb factura _retro_, liderada per Pablo Maronda junt a Marc Greenwood (baixista alhora de _La Habitación Roja_) que reivindica i modernitza la música dels seixanta. Cal assenyalar que encara queden algunes invitacions disponibles telefonant al 96 268 34 39.

D'altra banda, també el dissabte a les 20 hores al Centre Cultural Mario Monreal de Sagunt, es podrà gaudir de bon teatre amb _Iberia__n Gangsters_, que va estar recentment en cartell al Teatre Pavón-Kamikaze. Es tracta d'una comèdia musical a càrrec de _Meridional Producciones_, dirigida per Álvaro Lavín i amb text de Julio Salvatierra, en un divertit i càustic entreteniment sobre la xacra de la corrupció.

Les projeccions cinematogràfiques d'esta setmana comencen esta mateixa vesprada amb _Viento__s de la Habana_, co-producció hispanocubana dirigida per Félix Viscarret i, el dijous serà el torn d’_Animal__es nocturnos_, de Tom Ford, ambdues a les 19 hores al Casal Jove. Per la seua banda, el divendres després del lliurament del premi a Juan Madrid es realitzarà la projecció de _Tar__de para la ira_, de Raúl Sánchez Arévalo, i finalment el dissabte a les 20 hores, també al Casal Jove, el clàssic  _En el calor de la noche_, de Norman Jewison, que compleix 50 anys des de la seua estrena.

A més a més, es podran visitar les dues exposicions _Còmic Noir. Siete clásico del 9º Art_e i _Viv__ir y morir en L.A.,_ instal·lades en els passadissos del Casal Jove. Tots els detalls de la programació es poden consultar en la web del festival: [www.novembrenegre.es](http://www.novembrenegre.es/).​

*   [](http://www.facebook.com/sharer.php?u=https://aytosagunto.es/va/actualitat/la-8ª-mostra-novembre-negre-arriba-a-la-seua-tercera-setmana-d-activitats/ "Facebook")
*   [](http://twitter.com/share?url=https://aytosagunto.es/va/actualitat/la-8ª-mostra-novembre-negre-arriba-a-la-seua-tercera-setmana-d-activitats/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-8ª-mostra-novembre-negre-arriba-a-la-seua-tercera-setmana-d-activitats/ "Linked In")
*   [](mailto:?body=https://aytosagunto.es/va/actualitat/la-8ª-mostra-novembre-negre-arriba-a-la-seua-tercera-setmana-d-activitats/)